**PRILOGA 4**

**Pripombe zainteresirane javnosti na predlog Zakona o trošarinah**

|  |  |  |  |  |
| --- | --- | --- | --- | --- |
| **DATUM** | **PREDLAGATELJ/**  **Zap. št. v IPP** | **Člen** | **Pripomba** | **STALIŠČE MF** |
| 10.11.2015 in 24.11.2015 | Vinska družba Slovenije, d.o.o. Ljubljana /42, 61 in 65 | določbe za vino | * vsak liter pridelanega vina naj se evidentira, brez izjem | Evidentiranje je opredeljeno s predpisi o kmetijstvu |
| * zmanjšanje količine vina za lastno rabo na fiz. osebo | - Ni upoštevano. |
| * namesto pojma »gospodinjstvo« naj se uporabi pojem »kmetijsko gospodarstvo« | - UPOŠTEVANO - uporabljen bo termin gospodinjstvo oziroma kmetijsko gospodarstvo po predpisih o kmetijstvu. |
| * glede uvedbe 50% trošarine za vino, to pomeni, da bi trošarino plačevale samo večje kleti | -UPOŠTEVANO; Za male proizvajalce ne bo davčnega odpustka (50 %), ohranja se le izjema oz. administrativna ugodnost, da vlaga obračun enkrat letno |
| * plačila trošarine se oprosti samo lastna raba na fizično osebo | - UPOŠTEVANO |
| * vse pomembne vsebine za vino naj se določijo v zakonu |  |
| * meja za male proizvajalce vina (100.000 l) je previsoko določena, saj so to že veliki proizvajalci vina | - UPOŠTEVANO, predlog je 5 ha vinograda in 40.000 litrov vina |
| 12.11.2015 | Združenje družinskih vinogradnikov-vinarjev Slovenije /48 | 74. čl. | * mali pridelovalec vina naj ne plačuje 50% trošarine, temveč 0; briše naj se meja 20 ha; preveri naj se meja 100.000 litrov pri ostalih članicah EU in tako dokaže upravičenost | Predlog je v nasprotju z drugimi pripombami iz javne obravnave |
| 19.11.2015 | Gospodarska zbornica Slovenije Združenje kemijske industrije / 57., 59. | 73. čl.  Etilni alkohol za neprehrambene namene: | * definicija oproščenega uporabnika je nejasna glede na 73. člen, ki opredeljuje oprostitev plačila trošarine | Delno upoštevano, po sestanku z GZS je besedilo člena popravljeno. |
| * oproščeni uporabnik, ki želi nabaviti trošarinske izdelke s plačano trošarino naj se predhodno ne najavi davčnemu organu oz. naj velja samo, če se nabavijo tro. izdelki nad odobreno količino | UPOŠTEVANO; nabava trošarinskih izdelkov s plačano trošarino ni pogojena z odobritvijo davčnega organa, pač pa je potrebno o nakupu davčni organ samo seznaniti. |
| * prehodne določbe naj uredijo tudi neenotno prakso carinskih uradov za nazaj in sicer naj opredeli možnost vračila trošarine, plačane od 1.1.2010 dalje | Zaradi retroaktivnosti take določbe predloga ni moč upoštevati. |
| 20.11.2015 | EMBEA d.o.o., Ljubljana / 60 | 82. čl. | * napaka v tekstu »oziroma brez dodatne plasti, ki bi se nahajala pod zunanjim ovojem« naj se odpravi, tudi ni v skladu z direktivo | UPOŠTEVANO |
| 24.11.2015 | Tobačna Ljubljana / 62 | 84. čl. | - pripomba glede določanja stopnje in zneska trošarine: predlaga znižanje specifične trošarine in povečanje proporcionalne | Poseganje v razmerje med Ts in Tp bi lahko porušilo razmere na trgu, kar je v nasprotju s prizadevanji MF za zagotavljanje stabilnih javnofinančnih prihodkov. |
|  |  |  | * črtajo naj se določbe 2. odst. 80. člena, 2.odst. 81. člena in 8. odst. 84. člena predloga Zakona o trošarinah. Po mnenju družbe Tobačna Ljubljana d.o.o. je z uvajanjem tovrstnih dodatnih oziroma novih davčnih obveznosti potrebno počakati na morebitno vzpostavitev pravnih osnov za takšno uvrščanje novih izdelkov med tobačne izdelke in njihovo trošarinsko obdavčevanje na nivoju Evropske unije. | V praksi se na trgu že pojavljajo novi izdelki (elektronska cigareta), v nekaterih DČ (IT, PT in RO) tudi t.im. heated tobacco, v javni obravnavi dani tudi nasprotni predlogi, ki zahtevajo nacionalno ureditev; predlog ni upoštevan. |
| 24.11.2015 | REGAL GH, d.o.o., Ljubljana / 63 | 84. čl.  20. čl., tudi 12. čl.  18. čl. | - popravi naj se 11. odstavek, ki določa, da se tobačni izdelki lahko prodajajo samo po prijavljenih DPC, glede na veljavni zakon naj se ta določba ne spreminja; | - Prijava DPC je potrebna le za prodajo na domačem trgu; v primeru prodaje v davka prosti prodajalnim ko gre za let ali plovbo v tretjo državo (izvoz), prijava ni potrebna, zato je predlog družbe Regal GH, d.o.o. brezpredmeten. |
| - znesek 10 EUR naj bo meja tudi za popravke obračunov in vračila trošarine, ki so posledica nenamernih napak; | Popravke obračun in nenamerne napake, kot je predlagano, ni moč nadzorovati, predlog zato ni upoštevan. |
| določba v zvezi z oprostitvijo naj se dopolni v 1. in 3. odstavku tako, da se doda »diplomatskega in njihovega tujega administrativno - tehničnega osebja« | Delno upoštevano - v 1. in 3. točki prvega odstavka se določba dopolni tako, da je bolj jasno opredeljeno, da se oprostitev odobri tudi za osebne potrebe tujega osebja diplomatskih in konzularnih predstavništev, vključno z njihovimi družinskimi člani. |
| 24.11.2015 | Več malih neodvisnih pivovarn / 64 | PIVO | Uvede naj se formalno razlikovanje dveh kategorij pivovarn:  - neodvisne male pivovarne (NMP)  - pivovarne, ki niso NMP oz. t.i. velike industrijske pivovarne (VIP).  Posebej naj se definira trošarinska stopnja za pivo, ki ga proizvajajo velike industrjske pivovarne (VIP) in za pivo, ki ga proizvajajo neodvisne male pivovarne (MNP). Za pivo, proizvedeno v NMP se določi za 50% nižja trošarinska stopnja od sicer veljavne. | UPOŠTEVANO |
| 24.11.2015 | Zadružna zveza Slovenije / 66 | VINO | Predlaga uvedbo evidenčnih znamk za vino | Davčno označevanje pomenilo administrativno breme za proizvajalce, uvoznike, osebe ki vnašajo vino v Slovenijo. Trošarina za vino znaša 0 EUR, davčno označevanje bi bilo ustrezno v primeru pozitivne trošarine. |
| * Evidentira naj se vso pridelano vino v Sloveniji; | Predlog bi pomenil dodatno administrativno breme za proizvajalce vina. Evidentiranje je opredeljeno s predpisi o kmetijstvu. |
| * Izenačijo naj se fiskalni pogoji za vse proizvajalce vina; izjema samo fizične osebe za lastno potrošnjo (do 0,1 ha vinograda) | UPOŠTEVANO |
| * pojasnijo naj se kriteriji, po katerih je določen mali proizvajalec vina (max 20 ha in 100.00 litrov vina) | Delno upoštevano – znižani/razpolovljeni so kriteriji iz veljavne ureditve. |
| * Trošarine naj se oprosti vino, porabljeno na osebo (odraslo) | Ni upoštevano. (lastna raba na gospodinjstvo oz. kmetijsko gospodarstvo, ne na osebo) |
| * 74. člen je neustaven | UPOŠTEVANO, za male proizvajalce ne bo davčnega odpustka (50 %), ohranja se le izjema oz. administrativna ugodnost, da vlaga obračun enkrat letno |
| 24.11.2015  27.11.2015  30.11.2015 | Društvo pivovarjev Slovenije, Maribor / 67, 75, 91 | 72. čl. | Določi naj se nižja trošarina za male pivovarje. Sledi naj se EU direktivi, ki za pivo določa minimalno trošarino v znesku 1,87 evra za en odstotek prostorninske vsebnosti alkohola na hektoliter (in ne dopušča ničelne trošarine). To je tudi zgornja meja na katero so mali pivovarji, ki zvarijo do 100.000 l piva na leto pripravljeni pristati v prihodnosti. | DELNO UPOŠTEVANO  Zgornja meja proizvedenega piva, do katere se dopušča uveljavljanje statusa malega proizvajalca piva, je prilagojena nacionalnim proizvodnim zmogljivostim. S takšno rešitvijo se omeji nelojalna konkurenca malih proizvajalcev iz drugih držav članic, ki bi trgovali na našem trgu in so po Direktivi upravičeni enake obravnave (znižane trošarine). |
| 74. čl. | Mali pivovarji naj se izenačijo z malimi vinarji. | Malim vinarjem je priznana le administrativna ugodnost (vlaganje obračuna enkrat letno) |
|  | Doda naj se besedilo »mali proizvajalec piva – mali pivovar«  (1) Mali proizvajalec piva – mali pivovar je obrat, ki letno z opremo za proizvodnjo piva ne proizvede več kot 500.000 litrov piva | UPOŠTEVANO |
| 25.11.2015 | GZS, Združenje papirne in papirno predelovalne industrije / 68 | 93. čl. | Nejasna določba, ki ne določa oprostitve plačila trošarine za energente, ki se porabijo za proizvodnjo netrošarinskih izdelkov. Nejasnost glede minimalne obdavčitve v skladu s CO2 uredbo. | UPOŠTEVANO, z novo oblikovano ureditvijo oprostitve ali vračila trošarine za energente, ki jih porabijo za proizvodnjo izdelkov, podjetja, ki so energetsko intenzivna. |
| 26.11.2015  27.11.2015 | GRILC&PARTNER za Leitner Mineralöle Graz / 70 in 77 | 56. čl. | Omejitev možnosti pridobitve dovoljenja za pooblaščenega  uvoznika na osebe s sedežem v Republiki Sloveniji ni v skladu s Evropskim pravom. Zato se predlaga v 56. členu črtati te omejitve in v smislu svobode opravljanja storitev omogočiti to dejavnost vsem  osebam s sedežem v Uniji, če izpolnjujejo ostale pogoje. | UPOŠTEVANO, pogoj sedeža je za pooblaščenega uvoznika črtan. |
| 26.11.2015  19.11.2015 (posredovalo MZ) | SCANDINAVIAN TOBACCO GROUP / 71, 55 | 82. čl. | Definicija ni v skladu z Direktivo 2011/64/EU (čl. 4/1) | Delno upoštevano (črtan pogoj glede dodatne plasti pod zunanjim ovojem). Definicija cigarilosov temelji na Kombinirani nomenklaturi carinske tarife (KNCT). |
|  |  | 105. čl. | Kombinirana nomenklatura ni ustrezna podlaga za davčne zadeve | Opredelitev izdelkov v predlogu zakona je oprta na KNCT, predlog zato ni upoštevan. |
| 26.11.2015 in  2.3.2016 | Luka Koper / 72 | 90. čl | Z določbo, da se delno vračilo trošarine odobri za uporabo strojev, ki dejansko opravljajo dejavnost »gradbeništvo«, bo Luka Koper v slabšem položaju; v 90. členu naj se črta zadnji stavek prvega odstavka. | Črtanje pogoja, da so energenti porabljeni pri dejanskem opravljanju dejavnosti »gradbeništvo« bi bilo v neskladju z. direktivo 2003/96/ES (8. čl/2-8: »za stroje in opremo, **uporabljene pri visokih in nizkih gradnjah in pri javnih gradbenih delih**«.), zato predlog ni upoštevan. |
| 92. čl. | Črta naj se beseda »registrirana« in se vračilo odobri tudi za neregistrirana motorna vozila, ki opravljajo komercialne prevoze | Črtanje pogoja **registriranih** motornih vozil bi pomenilo širitev oprostitve, hkrati pa bi bila taka oprostitev v neskladju z določbo Direktive 2003/96/ES, ki omogoča nacionalno ureditev take oprostitve – upravičeni lahko uveljavljajo oprostitev za **vozila namenjenimi izključno cestnemu prevozu blaga** ter z najvišjo dovoljeno bruto skupno težo, ki ni manjša od 7,5 ton. |
| 61. čl. | V prvi odstavek naj se doda določba o evidentiranju v skladiščne evidence, v kolikor imetnik trošarinskega skladišča ni tudi lastnik blaga. | UPOŠTEVANO, dodano je evidentiranje v skladiščne evidence, ko gre za odpremo iz režima odloga. |
| 56. čl. | Omejitev sedeža na območje RS za pridobitev dovoljenja za pooblaščenega uvoznika ni ustrezna in je omejujoča in omogoča neenakopravno obravnavo subjektov. | UPOŠTEVANO, pogoj sedeža je črtan. |
| 55. čl | Dodajo se dodatni pogoji za pooblaščenega uvoznika (SI ident. za DDV, izpolnjevanje davčnih in carinskih obveznosti samo v Sloveniji, zagotovitev el. izmenjave podatkov, ni predložitve instrumenta zavarovanja plačila trošarine) | Pogoji so splošni, po katerih presoja davčni organ. Davčni organ, glede na okoliščine presodi v kakšnem obsegu in ali je potrebno za izdelke predložiti instrument zavarovanja. Trošarinski izdelki, ki so v carinskem odloženem postopku so zavarovani v skladu s carinsko zakonodajo .V skladu z navedenim predlog ni upoštevan. |
| Nov člen | Doda se pogoj, da lahko dovoljenje za pooblaščenega uvoznika pridobi tudi carinski deklarant, ki za lastnika trošarinskih izdelkov iz druge države članice izvede izvozni postopek. | Ureditev oziroma opredelitev pooblaščenega uvoznika izhaja iz Direktive 2008/118/ES, dovoljenje davčnega organa lahko pridobi vsaka oseba, ki izpolni predpisane pogoje. Obveznosti ob vnosu ali uvozu lahko za tujo pravno osebo v Sloveniji izpolni trošarinski zastopnik. |
| 61. čl | V obveznih evidencah se ne navaja količine prodanih trošarinskih izdelkov, saj Luka Koper vodi evidenc tudi drugih trošarinskih izdelkov, ki niso prodani, se pa gibajo v ali iz trošarinskega skladišča. | Imetnik trošarinskega skladišča, ki hrani trošarinske izdelke za drugo osebo, ki je trošarinski zavezanec in lastnik teh izdelkov, odpremlja, hrani in prejema trošarinske izdelke v imenu in za račun tega trošarinskega zavezanca. Podatke in evidence vodi trošarinski zavezanec. |
| 26.11.2015 | European Cigar Manufacturers Association – ECMA / 73 | 82. čl. | Opredelitev cigar in cigarilosov ni v skladu z Direktivo 2011/64/EU | Delno upoštevano (črtan pogoj glede dodatne plasti pod zunanjim ovojem) |
| 26.11.2015 | GZS Združenje papirne in papirno predelovalne industrije / 79 | 89. čl. | Trošarina na EE naj bo diferencirana. Za zadnji, 4. razred, naj se za največje odjemalce predpiše minimalna trošarina. | Cilje prenove zakona je da ne vpliva na javnofinančne prihodke, zato se veljavna višina trošarine s tem zakonom ne spreminja. |
|  |  | 93. čl. | Ni jasno glede ukinitve oprostitve za energente, porabljene v proizvodnji netrošarinskih izdelkov. Kam se zdaj uvrsti proizvodnja papirja? | UPOŠTEVANO, oblikovna ureditev oprostitve oziroma vračila trošarine za energetsko intenzivna podjetja. |
| 26.11.2015 | Premk Peter, mali pivovarji / 81 | PIVO | Zahteva, da se z uveljavitvijo novega ZTro-1 določi znižana trošarina za pivo, proizvedeno v neodvisnih malih pivovarnah, ki izpolnjujejo pogoje iz 4. člena Direktive 92/83/EGS. | UPOŠTEVANO |
| 27.11.2015 | Sluga Andrej, mali pivovarji / 74 | PIVO | Zahteva, da se z uveljavitvijo novega ZTro-1 določi znižana trošarina za pivo, proizvedeno v neodvisnih malih pivovarnah, ki izpolnjujejo pogoje iz 4. člena Direktive 92/83/EGS. | UPOŠTEVANO |
| 27.11.2015 | Društvo ljubiteljev domačega pivovarstva Ljubljana / 76 | 78. čl. | Količinsko omejevanje piva za lastno rabo ni smiselno (če je za vino 500 litrov, bi naj bilo za pivo 1200 litrov) | Predlagana količinska oprostitev pomeni že poseganje v dejavnost in s tem nelojalno konkurenco malim proizvajalcem piva, zato predlog ni upoštevan. |
| 27.11.2015 | Nacionalni laboratorij za zdravje, okolje in hrano, Maribor / 78 | 73. čl. | V drugem odstavku naj se doda »in Nacionalni laboratorij za zdravje, okolje in hrano« | Ni upoštevano. |
| 27.11.2015 | Gospodarska zbornica Slovenije / 80 | 19. čl. | Iz člena naj bo nedvoumno razvidno, da se odpust plačila trošarine v režimu odloga odpusti tudi za ugotovljen primanjkljaj pri skladiščenju gotovih izdelkov imetnika trošarinskega skladišča v neposredni povezavi s procesom skladiščenja ali prevoza izdelkov. Predlog: določila 19. člena in 22. člena, ki se nanašajo na primanjkljaj pri proizvodnji trošarinskih izdelkov in primanjkljaj, ki je neposredno povezan s procesom skladiščenja, naj se nedvoumno zapiše že v samem zakonu. | V 19. členu je že določeno, da se obveznost za obračun in plačilo trošarine imetniku trošarinskega skladišča oziroma oproščenemu uporabniku lahko odpusti za trošarinske izdelke, za katere je ugotovljen primanjkljaj, ki je neposredno povezan s procesom skladiščenja ali prevoza izdelkov. Podrobnejši pogoji se predpišejo v podzakonskem aktu in niso predmet zakona. |
| 22. čl. | V tem členu naj se nedvoumno zapiše, na kakšen način se rešuje primanjkljaj pri proizvodnji izdelkov v trošarinskem skladišču. Po  mnenju zakonodajalca se plačilo trošarine (primanjkljaj pri skladiščenju), za trošarinske izdelke, ki so že pakirani za prodajo na drobno, ne odpusti. Dejstvo je, da v režimu odloga plačila trošarine lahko skladiščijo trošarinske izdelke praviloma le imetniki trošarinskega skladišča oziroma oproščeni  uporabniki. Predlagamo, da se tudi pravica do odpusta plačila trošarine za tovrstni primanjkljaj, nedvoumno zapiše v novem zakonu. | Primanjkljaj, ki nastane pri proizvodnji trošarinskih izdelkov v trošarinskem skladišču se upošteva pri proizvodnem normativu in ni predmet uveljavljanja odpusta plačila trošarine. Gre za izvedbeno plat zakona, ki se presoja za vsak posamezen primer glede na specifiko proizvodnega procesa posebej . Primanjkljaj, ki je posledica višje sile, razbitja, razlitja,.. in drugih nepredvidenih dogodkov v proizvodnem procesu, se dokazuje davčnemu organu, ki presoja razloge in odloča o odpustu plačila. Odpust za skladiščene trošarinske izdelke v režimu odloga (v TS ali obratu OU) je določen v 19. členu. |
| 89. čl. | Predlagamo, da se diferencirana cena trošarine uvede takoj s sprejetjem ZTro-1. Poleg tega predlagamo, da se za četrti razred uvede višina trošarine, ki je kot minimalna predpisana v Direktivi 2003/96, torej za odjem po točki 7.4. IV. stopnja nad 10.000 MWh po ceni 1 €/MWh. | Stopnje in zneski trošarin, se glede na obstoječe stopnje in zneske, z novim zakonom ne spreminjajo. |
| 93. čl. | - V 2 .odstavku naj se doda nova 5. točka, ki se glasi:  » 5. ki jo proizvajalec v svojih prostorih porabi za skupno proizvodnjo toplotne in električne energije (kogeneracijo).« | Predlog pomeni širitev obsega oprostitve trošarine. Namen zakona je ohraniti veljaven obseg oprostitev trošarine. |
|  | - 4. točka drugega odstavka 93. člena predloga zakona glede spremenjene prakse nadzornih organov nas zanima ali 4. točka drugega odstavka 93. člena v povezavi s 4. odstavkom 93. člena zagotavlja da je del energentov za opravljanje dejavnosti, ki izvira iz »Proizvodnja nekovinskih mineralnih izdelkov« (23.990), ki sodi v področje C (predelovalne dejavnosti), oproščen plačila trošarin, tudi če slednja ni opredeljena kot glavna dejavnost. V kolikor  temu ni tako, so takšne družbe v neenakopravnem položaju z ostalimi družbami, ki imajo to dejavnost opredeljeno kot glavno. | Pedlog zakona ne določa, da je »Proizvodnja nekovinskih mineralnih izdelkov« glavna dejavnost. S stališča dosega namena zakonske določbe je, da je bil energent oz električna energija porabljen/a pri proizvodnji oz. izdelavi nekovinskih mineralnih izdelkov, kar je predmet dokaznega postopka pred davčnim organom. |
|  | 93. člen v povezavi z 8. členom Uredbe o CO2 (katere so tiste dejavnosti/nameni, za katere je treba plačati minimalno obdavčitev? Ali je to minimalna obdavčitev - izračun po prilogi I direktive 2003/96/ES, na katero se sklicuje 5.odstavek ali izračun po Prilogi 8 te uredbe, na katero se sklicuje 7. odstavek? Katere so tiste dejavnosti, za katere velja 100 % oprostitev tako plačila CO2 dajatve kot trošarine (tudi minimalne obdavčitve ni treba plačati) (5. odstavek v povezavi s 6. odstavkom). Katere so (če so) tiste dejavnosti/nameni, za katere bi veljala oprostitev plačila CO2 dajatve, ker se gorivo uporablja v napravah in malih napravah, vendar zanje oprostitev plačila trošarine ne velja (velja plačilo trošarine po ZTro). | V 93. členu so opredeljeni nameni uporabe energentov in električne energije, za katere se ne plača trošarina. Predlog zakona ne določa minimalne obdavčitve. Predlagane določbe uredbe, ki ureja obdavčitev s CO2 dajatvijo, niso predmet zakona o trošarinah. Za to področje (obdavčitev s CO2) je pristojen organ MOP. |
| 73., 93. ter 50. čl. | Četrti odstavek 73. člena in 93. člen ter 3. odstavek 50. člena predloga Ztro-1: predlagamo spremembo 4. odstavka 73. člena ter 8. odstavka 93. člena in sicer tako, da glasita: Oprostitev iz 1., 2. in 3. odstavka tega člena se lahko uveljavlja na podlagi pridobljenega dovoljenja za oproščenega uporabnika v skladu z 48. členom tega zakona ali kot vračilo pod pogoji in na način iz 20. člena tega zakona, pri čemer se načina uveljavljanja oprostitve ne izključujeta." | Predlog zakona v navedenih členih ne določa, da se načina izključujeta. Jasno pa je, da se vračilo lahko uveljavlja le, če je bila trošarina predhodno plačana. Glede možnosti nabave trošarinskih izdelkov s plačano trošarino tudi za oproščenega uporabnika je zdaj dopustno da se lahko oprostitev trošarine uveljavi v okviru oproščene rabe (status) ali vračila trošarine. Namen pripombe je s tem dosežen. |
| 50. čl. | 3. odstavek 50. člena naj se spremeni tako, da bo jasno določal, da oproščeni uporabnik lahko iznad količin, ki jih obsega dovoljenje za oproščenega uporabnika, nabavlja iste trošarinske izdelke tudi s plačilom trošarine. Prav tako pa bi bilo treba črtati zahtevo o utemeljevanju in predhodnem soglasju za nabavljanje količine trošarinskih izdelkov iznad oproščene kvote, saj tudi drugi subjekti lahko brez predhodnega soglasja nabavljajo trošarinske izdelke, če zanje plačajo trošarino | UPOŠTEVANO.  Pogoji so milejši in sicer velja, da lahko oproščeni uporabnik nabavo trošarinskih izdelkov s plačano trošarino opravi na podlagi predhodne seznanitve davčnega organa. Za tako nabavljene trošarinske izdelke mora voditi ločeno evidenco nabave in porabe trošarinskih izdelkov. |
| PREHODNE DOLOČBE | Predlog prehodne določbe:  "Plačana trošarina za trošarinske izdelke, ki so v skladu s 73. in 93. členom tega zakona oproščeni plačila trošarine, se osebam, ki so trošarino plačale, vrne, če je bila plačana v času od 1.1.2010 do uveljavitve tega zakona in sicer na podlagi njihovega zahtevka, ki ga morajo vložiti najkasneje v roku  60 dni po uveljavitvi tega zakona." | Nov zakon ne more urejati pravnih razmerij za nazaj, posegati v veljavni zakon. |
| 27.11.2015 | ALSI Aleš Silič s.p. / 83 | 19. čl. | Odpust za proizvodni primanjkljaj ni več možen, v obrazložitvi pa je navedeno, da se uveljavlja v okviru proizvodnega normativa, zato naj se to bolj jasno napiše v členu. | Primanjkljaj, ki nastane pri proizvodnji v trošarinskem skladišču ali v obratu oproščenega uporabnika se upošteva pri proizvodnem normativu in ni predmet uveljavljanja odpusta plačila trošarine. Gre za izvedbeno plat zakona, ki se presoja za vsak posamezen primer glede na specifiko proizvodnega procesa posebej in se tudi proizvodni normativ določa za vsako dovoljenje posebej . |
| 25. čl. | Tudi za oproščenega uporabnika naj se predpiše, da lahko v režimu odloga po uvozu odpremi trošarinske izdelke. | Opredelitev oproščenega uporabnika je določena v 47. členu zakona (»sme v okviru svoje dejavnosti nabavljati, skladiščiti in porabljati trošarinske izdelke za namene iz 72. ali 97. člena tega zakona, brez plačila trošarine«. Po uvozu lahko trošarinske izdelke v režimu odloga odpremi le oseba, ki pridobi status pooblaščenega uvoznika (dovoljenje), to določa oziroma omejuje Direktiva 2008/118/ES. |
| 49. čl. | Glede merilnih naprav naj se v dovoljenju navede način ugotavljanja porabe trošarinskih izdelkov. | UPOŠTEVANO |
| 90. čl. | Ugodnost naj velja tudi za del. stroje v opekarniški industriji, sicer določba poslabšuje panogo | Namen dodanega pogoja, da so energenti porabljeni pri dejanskem opravljanju dejavnosti »gradbeništvo«, pomeni uskladitev z Direktivo 2003/96/ES (8. čl/2-8: »za stroje in opremo, uporabljene pri visokih in nizkih gradnjah in pri javnih gradbenih delih«. Za statične delovne stroje prav tako velja ugodnost po tem členu, ne glede na panogo. |
| 27.11.2015  30.11.2015 | PHILIP MORRIS Ljubljana d.o.o. / 84, 85 in 98 | 80. čl.  84. čl. | Dikcija 2. odstavka 80. člena predloga Zakona o trošarinah ni skladna z Ustavo Republike Slovenije, saj ne definira v zadostni meri izdelkov, ki so predmet trošarinske dajatve. Iz sporne dikcije je mogoče izluščiti tri ključne elemente, ki naj bi definirali novo kategorijo izdelkov, ki so lahko predmet trošarinske dajatve in sicer, da (1.) gre za novi izdelek, (2.) se izdelek uporablja kot nadomestek za tobačne izdelke in (3.) izdelek primerljivo zadovoljuje potrebe in pričakovanja kadilcev. Predlog: zakonodajalec bi moral nove kategorije definirati na podlagi kriterijev, ki bi jih bilo mogoče objektivno preveriti. | UPOŠTEVANO |
| Ministrstvo za finance naj uvede posebno definicijo, ki bo določila novo kategorijo trošarinskih izdelkov in bo sledila 81. členu (Cigarete), 82. členu (Cigare in cigarilosi) in 83. členu (Drug tobak za kajenje).  Davčna osnova z davčna osnova naj se za nove izdelke določijo v zakonu. |  |
| 27.11.2015  2.12.2015 | Kmetijsko gozdarska zbornica Slovenije / 88 in 103 | VINO | Trošarine naj bo oproščena le lastna raba (v primeru, da se kdaj uvede trošarina na vino). Zagotovi naj se enakopravna obravnava vseh vinogradnikov. Določitev malega proizvajalca vina naj se ukine; tega termina ne pozna niti Direktiva 92/83. Podpira se meja 0,1 ha vinograda, do katere naj bi bili vinogradniki in vinarji oproščeni plačila trošarine.  Lastna raba naj se opredeli v litrih na odraslo osebo. | DELNO UPOŠTEVANO.  Mali proizvajalec vina se sicer ohranja, a brez davčne oprostitve, ima le administrativno ugodnost, da vlaga obračun enkrat letno. Lastna raba je vezana na gospodinjstvo oz. kmečko gospodarstvo. |
|  |  | ŽGANJE | Mali proizvajalci žganja: prag naj se dvigne na 10 hektolitrov čistega alkohola | Industrija je predlagatelja večkrat opozarjala na nelojalno konkurenco; predlogu za davčne odpustke nasprotujejo tudi nevladne organizacije in zdravstvena stroka. Predlog ni upoštevan. |
|  |  | PIVO | Opredeli naj se malega proizvajalca, ki trošarino plačuje po 50% stopnji za proizvedeno količino do 100.000 litrov. Lastna raba naj se določi do 500 litrov na odraslo osebo. | UPOŠTEVANO |
| 27.11.2015 | Obrtno-podjetniška zbornica Slovenije / 89 | 106. čl. | Črta naj se peta alineja prvega odstavka. | Ni upoštevano. |
|  |  | 79.čl. | Namesto meje v litrih naj se določi odstotek etilnega alkohola v žganju  Oprostitev trošarine za proizvedene alkoholne pijače iz alkohola, nabavljenega s plačano trošarino, naj se uvede tudi za gostince, ne le za fizične osebe. | DELNO UPOŠTEVANO.  - količina izražena v 100 % etilnega alkohola  - ugodnost je uvedena za tiste, ki sami proizvajajo žganje; širitvi upravičencev nasprotuje nadzorni organ, združenje pa obljubljene utemeljitve za tak predlog, ni posredovalo |
|  |  | 93. čl. | Predlaga se ohranitev oprostitve plačila trošarine za proizvodnjo netrošarinskih izdelkov | Gre za uskladitev z Direktivo 2003/96/ES. V zakon je dodana oprostitev za energetsko intenzivna podjetja, ki nadomešča oprostitev za proizvodnjo netrošarinskih izdelkov. |
| 27.11.2015 | Japan Tobacco International (JTI) / 93 | 80. čl. | Dikcija 2. odstavka 80. člena predloga ne poda ustrezne opredelitve za davčne namene | UPOŠTEVANO. |
| 27.11.2015 in  14. 3. 2016 | Trgovinska zbornica Slovenije / 96 | Biogoriva | Ponovno naj se uvede oprostitev oziroma vračilo za dodana biogoriva fosilnim gorivom. | Prenova zakona zasleduje nevtralen vpliv na javnofinančne prihodke, zato predlog ni upoštevan. Zakon ohranja trošarino »0« za čista biogoriva. |
|  |  | 6.čl. | v 12. točki naj se glasi »trgovec s trošarinskimi izdelki«  v 13. točki naj se terminološko uskladi z novim CZ, ki bo začel veljati 1.5.2016 (Uredba 450/2008) | Poimenovanje »trgovec trošarinskih izdelkov« je ustrezno, ohranja se besedilo predloga zakona.  UPOŠTEVANO, terminologija je usklajena z novo carinsko zakonodajo. |
|  |  | 20. čl. | Briše naj se določba v 2. odstavku, da se mesečni in letni način vračila trošarine izključujeta | Gre za določbo, ki omogoča nadzor nad dokazovanjem nabave ter porabe trošarinskih izdelkov. |
|  |  | 27. čl. | Pri nepravilnostih naj se opredeli tudi izvoz v režimu odloga | UPOŠTEVANO. |
|  |  | 28. čl | V drugem odstavku naj se navede obveznost identifikacijskih oznak samo za kodirane lokacije | Identifikacijske oznake se določijo za vse lokacije neposredne dobave, pri čemer se na e-trošarinskem dokumentu lahko namesto njih navedejo naslovi oz. imena ter lokacije. |
|  |  | 35. čl. | Sistem EMCS naj se uvede tudi za nacionalna gibanja, od 1.10.2016 dalje | Uvedba EMCS za nacionalna gibanja bi pomenil dodatno administrativno breme večini imetnikov trošarinskih dovoljenj zaradi zagotovitve informacijske podpore za taka gibanja, potrebno bi bilo zagotovili dodatna finančna sredstva za razvoj in vzdrževanje sistema. Rešitev bi bila pozitivna samo za manjše število trošarinskih zavezancev z visoko frekvenco nacionalnih gibanj v režimu odloga, za vse ostale trošarinske zavezance, ki pa jih je več, pa bi uporaba informacijskega sistema za gibanja pomenila administrativno breme. |
|  |  | 36. čl. | v osmem odstavku naj se opredeli način obvestitve davčnega organa | Način obveščanja bo opredelil podzakonski akt. |
|  |  | 39. čl. | Doda naj se tudi možnost nadomestnega postopka, ko računalniški sistem uporabnika ni na voljo | Nadomestni postopek se lahko uporabi samo kadar računalniško podprti sistem EMCS ni na voljo. Tako določa tudi Direktiva 118/2008/ES. Predlagana ureditev je zato v neskladju z direktivo. |
|  |  | 62. čl. | v prvem odstavku napačno številčenje.. v tč. a) se beseda »izdelanih« nadomesti z besedo »proizvedenih« | UPOŠTEVANO |
|  |  | 80. čl. | v 2. odstavku naj se iz novih izdelkov izključijo elektronske cigarete | Predlog je v nasprotju z drugimi predlogi iz javne obravnave |
|  |  | 82. čl. | v prvi točki prvega odstavka naj se opredelitev cigar in cigarilosov uskladi z 4. čl. Direktive 2011/64/EU | Delno upoštevano (isto 73)  Črtan je pogoj glede dodatne plasti pod zunanjim ovojem. |
|  |  | 86. čl. | v 6. odstavku naj se doda hidrogenirano rastlinsko olje HVO iz tar. oznake 2710 19 43 | HVO je uvrščen v tarifno oznako plinskega olja, zato nadzora nad obdavčitvijo oz. oprostitvijo ni mogoče izvajati. V skladu z Direktivo 2003/96/ES je oprostitev obdavčitve goriv iz obnovljivih virov opcijsko. Morebitna oprostitev bi pomenila izpad proračunskih prihodkov iz naslova trošarin. |
|  |  | 90. – 92. čl. | Določi naj se, da se trošarina vrne le v primeru, če upravičenec dokaže, da je dobavitelju oz. prodajalcu plačal blago | Davčni organ bi moral za posameznega upravičenca dodatno preverjati plačila dobavitelju. Predlog predstavlja dodatno administrativno breme za davčni organ. Enako bi se potem morala preverjati plačila/vračila tudi drugih davkov (npr. DDV) in drugih dajatev. |
|  |  | 94. čl. | v 1. odstavku naj se doda tar. oznaka 2710 19 21, kerozin se uporablja kot gorivo za ogrevanje | Ni v skladu z Direktivo 95/60/ES ter Izvedbenim sklepom Komisije z dne 16. sept. 2011 (UL L 241/31. |
|  |  | podzakonski predpisi | Predlaga se priprava podzakonskih predpisov, za namen presoje vsebine predloga zakonskih določb. | Osnutki podzakonskih predpisov bodo priloženi predlogu zakona, sama vsebina pa se bo oblikovala po sprejemu zakona v državnem zboru. Vsebina podzakonskih predpisov ne presega oziroma v skladu z nomotehničnimi pravili ne sme presegati ureditve iz zakona, še posebej pa niso predvidene dodatni administrativni postopki tako za zavezance kot za davčni organ. Tudi pri pripravi podzakonskih predpisov se zasleduje cilj odprave administrativnih bremen. |
|  |  | Biogoriva | TZS ponovno vztraja pri oprostitvi za dodana biogoriva fosilnim gorivom. | Enako kot zgoraj. |
|  |  | 2. čl. | V členu se naj definira »trošarinski zavezanec«. | UPOŠTEVANO, trošarinski zavezanec je že definiran in sicer v ločenem 5. členu. |
|  |  | 32. čl. | Določbe glede rošarinskega dokumenta so v neskladju z veljavnim podzakonskim aktom. | UPOŠTEVANO, po veljavnosti in uveljavitvi zakona bodo določbe glede uporabe trošarinskega dokumenta veljale v skladu z zakonom in ne pravilnikom. Določbe pravilnika se do objave novega pravilnika izvajajo, le če niso v nasprotju z zakonom. |
|  |  | 36. čl | Potrditev prejema trošarinskih izdelkov iz druge države članice, predlaga se dopolnitev določbe, tako da se lahko potrditev prejma pošilje davčnemu organu posreduje tudi kasneje kot je zakonski rok, če to ustrezno utemeljijo. | UPOŠTEVANO |
|  |  | 81. čl. | Cigare in cigarilosti, predlaga se uskladitev definicije z direktivo. | Delno upoštevano.  Črtan je pogoj glede dodatne plasti pod zunanjim ovojem. |
|  |  | 84. čl. | Trošarina za elektronske cigarete se v Sloveniji ne uvede ali se določi trošarina za elektronske cigarete v višini 0,15 EUR za 1 ml tekočine. | Delno upoštevano |
|  |  | 85. čl. | Tobačna znamka za nove proizvode – aplikacija znamke na izdelek bo težko izvedljiva. | Delno upoštevano |
|  |  | 86. čl. | Med biogoriva se doda HVO (hidrogenizirano rastlinsko olje) | Enako kot zgoraj. |
|  |  | 90. čl. | Določi se višina trošarine pogonska goriva, glede na vsebnost biogoriva v fosilnem gorivu – podobno v Avstriji. | Predlog je enak kot predlogu oprostitve za biogoriva, dodana fosilnim gorivom, obrazložitev neupoštevanja predloga je enaka kot zgoraj pri predlogu za biogoriva. |
|  |  | 90. čl. | Predlaga se črtanje določbe, glede določitve trošarine za aditive in ekstenderje, če so dodani različnim vrstam pogonskih goriv. | Veljavni zakon že določa, da je trošarina za aditive in ekstenderje, ki so dodani energentu, enaka trošarini za energent, kateremu so dodani. Že v praksi se določa trošarina za aditiv, energentu z višjo trošarino. Podatek o tem, kateremu gorivu se doda je lahko ali bencin ali dizelsko gorivo in je znan, in ni postopka ugotavljanja, kateremu od pogonskih goriv se izdelek doda. |
|  |  | 93. čl. | Za vračilo trošarine za komercialni prevoz se vrača trošarina po veljavni trošarini na dan nakupa goriva. Povprečni znesek trošarine je znan šele naslednji mesec, po mesecu za katerega se uveljavlja vračilo, kar predstavlja predolg zamik. | Taka ureditev bi za davčni organ pomenila da bi bilo potrebno za posamezni račun ugotavljati znesek trošarine, po datumu računa in za vsak posamezni račun ugotavljati razliko za vračilo trošarine, trošarina namreč na računu za nakup goriva ni prikazana. Predlog ni upoštevan.  FURS mesečno (na zadnji dan tekočega meseca) objavi povprečni znesek trošarine, le-ta pa je v naslednjem mesecu objavljen v Uradnem listu RS. Upravičenci so tako ažurno seznanjeni s podatkom. |
|  |  | 93. čl. | Dokazila za vračilo trošarine se priložijo na zahtevo davčnega organa. | UPOŠTEVANO, dokazila se ne glede na način vložitve zahtevka za vračilo trošarine (pisno ali elektronsko) vložijo k zahtevku. Določba glede prilaganja dokazil davčnemu organu na zahtevo je iz predloga črtana. Distributer v navedenem primeru ni in tudi ne bo zavezan k posredovanju podatkov o nakupu goriva. |
|  |  | 94. čl. | Predlaga se dopolnitev oprostitve trošarine za energente, ki se porabijo za proizvodnjo netrošarinskih izdelkov. | UPOŠTEVANO v zakonu sicer predlagano besedilo ni ohranjeno, je pa dodan nov člen v katerem je določena oprostitev trošarine za energetsko intenzivna podjetja za energente, ki jih podjetja porabijo za proizvodnjo toplote za proizvodnjo izdelkov, s čimer se ohrani oprostitev. |
|  |  | 99. čl. | Ali nadzor nad posameznimi postopki opravlja pooblaščena oseba prometne policije samostojno ali skupaj z davčnim organom? | UPOŠTEVANO, tudi če ni vprašanje zastavljeno kot predlog. Nadzor nad postopki po zakon opravlja samo davčni organ, pooblaščena oseba prometne policije je iz določbe zakona črtana. |
|  |  | 112. čl. | Predlaga se, da se za opredelitev cigar in cigarilosov uporablja 49. člen zakona, 12. mesecev od začetka uporabe zakona. |  |
|  |  | splošno | Predlaga se možnost vračila trošarine za znesek trošarine, od vseh priznanih terjatev, ki jih trošarinski zavezanec prijavi v postopku prisilne poravnave oziroma stečajnem postpoku, uvedenim nad kupcem trošarinskih izdelkov. | Ukrep bi pomenil negativne finančne učinke predloga zakona, zato predlog ni upoštevan. |
| 27.11.2015 | Združenje distributerjev in proizvajalcev žganih pijač GIZ / 97 | 97. čl. | Ukinitev obveznosti prijave opreme za kuhanje žganja in prijave v evidenco trošarinskih zavezancev ter opustitev pečatenja in odpečatenja kotlov ni ustrezna ureditev, saj onemogoča izvajanje nadzora nad proizvodnjo žganja, izpad proračunskih prihodkov, porast črnega trga in sive ekonomije na področju proizvodnje in prodaje alkoholnih pijač ter povzroči tudi zdravstvena tveganja zaradi nenadzorovane proizvodnje alkoholnih pijač. Predlog: obdrži naj se sistem prijave in evidentiranje kotlov za kuhanje žganja. | Ni upoštevano – po zagotovilu FURS zaradi črtanja obveznosti prijave kotlov nazor ne bo okrnjen. |